
ПОЗИВ ЗА ДОСТАВЉАЊЕ ПОНУДЕ

	

	


ПРЕДМЕТ: Набавка услуге одржавања објеката - хигијена, техничко одржавање и хитне интервенције 
Број набавке: 5/21

Поштовани,

Овим путем вас позивамо да учествујете у поступку набавке услуге одржавања објеката - хигијена, техничко одржавање и хитне интервенције за потребе Газпром енергохолдинг Сербиа ТЕ-ТО Панчево д.о.о. 
Молимо вас да доставите своју најбољу понуду у складу са условима Наручиоца и Техничким задатком.

Обилазак локације је планиран за 18.01.2021. године са почетком у 10h. Заинтересовани понуђачи потврду о учешћу на тендеру и обиласку локације достављају на e-mail: nabavka@geh-serbia.rs најкасније до 15.01.2021. године до 10h.


За ову набавку је предвиђено кровно уговарање. Уговор ће бити лимитиран на максималну вредност буџета предвиђеног за ову набавку. Уговор се закључује на рок од три месеца. 
Све ставке у обрасцу понуде се морају понудити, јединица нуђења су све тражене услуге.

Основне информације – припрема понуде

•	Сви понуђачи су у обавези да доставе документацију која се захтева у овом документу како би испунили услове за даље учешће у поступку набавке. Понуђач треба да достави понуду на обрасцу понуде из прилога овог Позива, а према Техничком задатку који је саставни део овог позива.
•	Понуђач сноси све трошкове учествовања и припреме своје понуде коју ће саставити на основу овог Позива за достављање понуде.
•	У случају ангажовања подизвођача, доставити копије Уговора о пословно-техничкој сарадњи.

УСЛОВИ НАРУЧИОЦА

1. Цена услуге мора бити изражена у РСД (јединична цена и укупна вредност) без ПДВ-а.
 
1. Период пружања услуга: 01.02.2021.-30.04.2021. Понуђач треба да потврди спремност за извршење услуга почев од 01.02.2021. године.

1. Рок важења понуде је 60 дана од дана достављања Понуде.

1. Понуђач је пре давања понуде дужан да обиђе локацију где се реализује предметна услуга и да уз тендерску документацију достави Потврду о извршеном обиласку локације, потписану од стране одговорног лица Наручиоца.

1. Услови плаћања су минимум 30 календарских дана од испостављања фактуре и уз обострано потписан Записник о извршеној услузи. 

1. Ваша Понуда мора бити потписана и оверена печатом, а такође мора укључивати и следеће елементе:
· Назив компаније, адресу, одговорно лице,
· Број, датум понуде и валидност понуде
· Контакт-особу, e-mail адресу и број телефона
· Начин плаћања
1. Уз Понуду морају бити приложени следећи документи:

· Изјава, потписана и оверена од стране овлашћеног лица, о сагласности са свим условима и захтевима који су дефинисани у Техничком задатку;
· Финансијски извештај о позитивном скорингу који издаје Агенција за привредне регистре;
· Доказ у форми изјаве о спремности Понуђача да потпише приложени модел уговора, као и пратећу документацију: Уговор о поверљивости, Споразум о антикорупцијском понашању и Анекс HSE;
· и остала документа дефинисана Техничким задатком.

1. Понуђач може да достави само једну понуду било самостално или у оквиру конзорцијума.
а) У случају ангажовања Подизвођача, потребно је доставити копију Уговора о пословно – техничкој сарадњи закљученог са свим Подизвођачима са њиховом јасно дефинисаном улогом и пословима. Подизвођаче одобрава Наручилац према својим стандардима.
б) Уколико је Понуђач конзорцијум, потребно је доставити Уговор о конзорцијуму, заједно са документацијом траженом Техничким задатком за сваког члана конзорцијума. Чланови конзорцијума овлашћују једног понуђача да их заступа у поступку нуђења – Носилац конзорцијума. Потребно је да Уговор о конзорцијуму садржи јасно дефинисану улогу и поделу активности између чланова конзорцијума. Уговор о конзорцијуму мора да дефинише неограничену и солидарну одговорност свих чланова конзорцијума.

1. Понуђач је у обавези да се приликом извршења обавеза по предметној набавци придржава свих актуелних законских регулатива и припадајућих подзаконских аката наведених у Техничком задатку, као и осталих важећих правилника и стандарда Републике Србије који дефинишу предметну област.
1. Понуђач мора доставити своју понуду стриктно поштујући следећу процедуру (у супротном аутоматски преузима све ризике који се због тога јављају):
· Комерцијални део понуде мора бити раздвојен од техничког дела понуде, јасно назначен приликом слања e-maila. Комерцијални део понуде мора да садржи документа везана за цену и Образац понуде. 
· Технички део понуде мора да садржи сва документа, захтевана Техничким задатком и овим Позивом, и никако не сме садржати цену нити документа везана за цену. 
· Понуде се достављају на следећу e-mail адресу:

nabavka@geh-serbia.rs

Е-поруке морају бити нумерисане. Максимална величина једног е-маила је 10 МB.

	Рок за достављање понуда је 20.01.2021. године до 10h по локалном времену.
1. Контакт е-маил за питања: nabavka@geh-serbia.rs
1. Наручилац задржава право да након добијања понуда, спроведе преговоре о цени уз обавезу да правовремено извести Понуђаче о томе када ће преговори бити обављени.
1. Наручилац задржава право да у сваком моменту, а најкасније до закључења уговора са изабраним понуђачем и без навођења разлога одустане од даљег спровођења овог поступка набавке, без било каквог права понуђача да му наручилац због тога надокнади евентуално проузроковану штету или било које трошкове учешћа у поступку набавке по овом позиву. Одустанак од набавке подразумева одустанак од набавке у целини или одустанак од дела набавке.
1. Само оне понуде које испуне све горенаведене услове биће узете у разматрање.

1. Образац понуде
2. Технички задатак са прилозима

4. Уговор о поверљивости
5. Споразум о антикорупцијском понашању

С поштовањем, 

Сектор за Набавку

